Diari Oficial de la Generalitat Valenciana


Sumari del DOGV 3985, del 24-04-2001 (2001/3113)

ACORD de 8 de març de 2001, de la Comissió Territorial d'Urbanisme de València, relatiu a la modificació de les Normes Subsidiàries: Zona R-4, de Teresa de Cofrentes.
----------------------------------------------------------------------------------------------------------------------------------------------------------------------

### Dades del document

Número de DOGV
:   3985

Data del DOGV
:   24-04-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/3113


Data del document
:   08-03-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Teresa de Cofrentes
    * pla d'urbanisme

ACORD de 8 de març de 2001, de la Comissió Territorial d'Urbanisme de València, relatiu a la modificació de les Normes Subsidiàries: Zona R-4, de Teresa de Cofrentes. [2001/3113]
  
Vist l'expedient remés per l'Ajuntament de Teresa de Cofrentes referit a la modificació de les Normes Subsidiàries: Zona R-4, i de conformitat amb els següents:
  
Antecedents de fet
  
Primer
  
El projecte es va sotmetre a informació pública mitjançant Acord del ple de l'Ajuntament en sessió de 27 de setembre de 2000. Després del pertinent període d'exposició pública, en el qual no es van presentar al·legacions, es va aprovar provisionalment pel mateix òrgan en data 29 de novembre de 2000.
  
Segon
  
El projecte consta de memòria i plans.
  
L'objecte de la modificació és la reordenació dels blocs lineals d'ús residencial que es troben en el carrer extramurs, en la Zona R-4. Es pretén desplaçar el pas de 17 metres d'amplària existent entre blocs d'edificació, que en el seu dia es va deixar a fi de respectar el traçat de la pujada al cementeri, fins a la zona del xamfrà, i s'agrupa així l'edificació i es modifica el traçat de la senda. La superfície ocupada pel pas actualment és de 255 m2, i la proposta de 368 m2.
  
La modificació es justifica en la necessitat de regularitzar geomètricament els volums edificables, ja que part del xamfrà va ser construïda en una promoció d'habitatges anterior, i queda la part restant d'aquest xamfrà com a jardí, al qual es pretén afegir els 17 m de pas, al mateix temps que l'edificació es regularitza en un sol bloc. Tots els terrenys afectats pel canvi proposat són de propietat municipal, inclosos els annexos a l'antiga senda per la qual cosa el traçat final es pot variar sense cap trastorn. No es produeix augment d'aprofitament lucratiu. Els canvis no afecten les ordenances aplicables en la zona, ni als paràmetres d'alçària, edificabilitat, etc.
  
Tercer
  
Durant la tramitació de l'expedient no s'han sol·licitat informes sectorials.
  
Quart
  
Teresa de Cofrentes té les Normes Subsidiàries aprovades definitivament per la Comissió Territorial d'Urbanisme amb data 29 de novembre de 1988.
  
El director General d'urbanisme, amb data 24 de juliol de 2000, emet l'informe favorable a la present modificació.
  
Cinqué
  
La Comissió Informativa de la Comissió Territorial d'Urbanisme de València, en sessió de 28 de febrer de 2001, va emetre l'informe relatiu al projecte que ens ocupa, i es compleix així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
La tramitació ha sigut correcta, de conformitat al que estableix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU).
  
Segon
  
La documentació està completa, a l'efecte del compliment del que preceptua l'article 27 de la LRAU.
  
Tercer
  
Les determinacions contingudes en la modificació es consideren correctes des del punt de vista de les exigències de la política urbanística i territorial de la Generalitat, tal com s'arreplega en l'article 40 de la LRAU, i s'ajusten al que exigeix l'article 55 de la LRAU, ja que no es produeix increment d'aprofitament lucratiu.
  
Quart
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de municipis de menys de 50.000 habitants, de conformitat amb el que disposen els articles 55.1 I 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat anteriorment, la Comissió Territorial d'Urbanisme, en sessió de 8 de març de 2001, acorda aprovar definitivament la modificació de les Normes Subsidiàries: Zona S-4 del municipi de Teresa de Cofrentes.
  
Contra la present resolució, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'UN MES, comptador a partir de l'endemà de la seua publicació.
  
Tot això sense perjuí que es puga exercitar qualsevol altre recurs que s'estime oportú.
  
València, 8 de març de 2001.- El secretari de la Comissió Territorial d'Urbanisme: José Manuel Palau Navarro.